**ΦΥΛΛΟ ΕΡΓΑΣΙΑΣ 15**

**ΟΝΟΜΑΤΕΠΩΝΥΜΟ:**

**ΤΑΞΗ:Γ…**

**ΝΕΟΕΛΛΗΝΙΚΗ ΓΛΩΣΣΑ Γ’ ΓΥΜΝΑΣΙΟΥ**

**4η ΕΝΟΤΗΤΑ**

**Λίγη θεωρία**

Θεωρία

Οι αναφορικές προτάσεις είναι δευτερεύουσες προτάσεις που εισάγονται με αναφορικές αντωνυμίες ή αναφορικά επιρρήματα και χρησιμοποιούνται για να δώσουν πληροφορίες για ένα ουσιαστικό ή να λειτουργήσουν ως ανεξάρτητες προτάσεις.

Αναφορικές αντωνυμίες:

* που
* ο οποίος, η οποία, το οποίο
* όποιος, όποια, όποιο, ό,τι
* όσος, όση, όσο

Αναφορικά επιρρήματα:

* Τόπου: όπου, οπουδήποτε, εκεί που
* Χρόνου: όποτε, οποτεδήποτε, τότε που
* Τρόπου: όπως, καθώς
* Ποσού: όσο, οσοδήποτε

Οι αναφορικές προτάσεις διακρίνονται σε:

1. Επιθετικές αναφορικές προτάσεις (προσδιορίζουν ένα ουσιαστικό της κύριας πρότασης)
2. Ελεύθερες αναφορικές προτάσεις (λειτουργούν ως υποκείμενο, αντικείμενο, κατηγορούμενο ή επιρρηματικός προσδιορισμός)
3. Oι ελεύθερες αναφορικές προτάσεις που εισάγονται με **αναφορικές αντωνυμίες** είναι **ονοματικές** δευτερεύουσες προτάσεις, εξαρτώνται συνήθως από ένα ρήμα και μπορούν να είναι είτε:  
   **α. το υποκείμενό του**  
   π.χ. Όποιος ενδιαφέρεται να το δηλώσει.  
   **β. το αντικείμενό του**  
   π.χ. Η γυμνάστρια θα προπονεί κάθε Σάββατο όσους επέλεξε.  
   **γ. κατηγορούμενο** (σπάνια)  
   π.χ. Εύχομαι να γίνεις ό,τι ονειρεύεσαι.

Oι ελεύθερες αναφορικές προτάσεις που εισάγονται με **αναφορικά επιρρήματα** είναι δευτερεύουσες **επιρρηματικές** προτάσεις, εξαρτώνται από ένα ρήμα και εκφράζουν διάφορες επιρρηματικές σημασίες:  
π.χ. ΧΡONOΣ: Θα έρχεστε όποτε σας καλώ.  
       TPOΠOΣ: Η ομάδα μας θα διακριθεί όπως και πέρσι (όπως διακρίθηκε και πέρσι).  
       TOΠOΣ: Πάμε όπου θέλεις.

**Επιρρηματικές** λέγονται οι προτάσεις που προσδιορίζουν κυρίως το ρήμα μιας πρότασης ως επιρρηματικοί προσδιορισμοί, δηλαδή δίνουν πληροφορίες για τον χρόνο, τον τρόπο, την αιτία κλπ. που έγινε μια πράξη.

Ως προς τη σημασία τους είναι:

[**τελικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#2), [**αιτιολογικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#3), [**αποτελεσματικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#3a), [**υποθετικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#4), [**εναντιωματικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#5) - [**παραχωρητικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#6), [**χρονικές**](https://users.sch.gr/ipap/Ellinikos%20Politismos/Yliko/Theoria%20Nea/Deutereuouses-epirrimatikes-protaseis-Nea-Ellinika.htm#7) και [**αναφορικές**](https://users.sch.gr/ipap/Ellinikos%20Politismos/Yliko/Theoria%20Nea/anaforikes-protaseis-Nea-Ellinika.htm)

Ακολουθεί ένας συνοπτικός πίνακας με τις δευτερεύουσες επιρρηματικές προτάσεις (Πηγή: Ελληνικός Πολιτισμός):

Εικόνα που περιέχει κείμενο, στιγμιότυπο οθόνης, λογισμικό, ιστοσελίδα

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

**Δραστηριότητα 1 5’**

Να εντοπίσετε τις αναφορικές προτάσεις στις παρακάτω προτάσεις και να αναφέρετε το είδος τους (επιθετική ή ελεύθερη) καθώς και τη συντακτική τους λειτουργία:

1. Το δέντρο που φυτέψαμε μεγάλωσε πολύ.
2. Όποιος ενδιαφέρεται, μπορεί να κάνει αίτηση.
3. Η ταινία, την οποία είδαμε χθες, ήταν εξαιρετική.
4. Θα σε επισκεφθούμε όποτε βρούμε χρόνο.
5. Ο δάσκαλος που μας δίδαξε μαθηματικά ήταν πολύ καλός.
6. Θα πληρώσω όσα χρήματα χρειαστούν.

**Δραστηριότητα 28’**

Να υπογραμμίσετε τις πιο κάτω Αναφορικές Προτάσεις και να δηλώσετε αν είναι Ονοματικές ή Επιρρηματικές. Έπειτα, να αναγνωρίσετε (προφορικά) το συντακτικό ρόλο τους.

1. Όσοι κοιμούνται ξεκουράζονται.
2. Αγοράζει ό,τι βρίσκει μπροστά της.
3. Ο πατέρας, ο οποίος/που είχε ακούσει όλη τη φασαρία, ήρθε και κάθισε κοντά μου.
4. Μετά από λίγο καιρό θα χορεύεις όπως χορεύω εγώ. Όπου κι αν πας, να με θυμάσαι.
5. Στην εποχή μας είσαι ό,τι δηλώσεις.
6. Πέρνα όποτε/οποτεδήποτε θέλεις.
7. Ο Νίκος συνόδευε μια ηλικιωμένη κυρία, η οποία/που ήταν η γιαγιά του.

**Δραστηριότητα 3****2’**

3. Να συμπληρώσεις τα κενά με «ότι» ή «ό,τι»

1. Μου είπε \_\_\_\_\_\_\_\_ ήταν άρρωστος.
2. Ζήτησε μου \_\_\_\_\_\_\_\_\_ θέλεις.
3. Μη χάσεις την ψυχραιμία σου, \_\_\_\_\_\_\_ κι αν γίνει.
4. Νομίζω \_\_\_\_\_\_\_\_ έχασες την ψυχραιμία σου.
5. Ξέρει \_\_\_\_\_\_\_\_\_ αυτό είναι σωστό, αλλά κάνει \_\_\_\_\_\_\_\_ του κατέβει.

**Δραστηριότητα 4****2’**

Να συμπλήρωσε τα κενά των προτάσεων με «που» ή το «πού».

1. Από πίτα ………………. δεν τρως, τι σε νοιάζει κι αν καεί.
2. Τον είδε ……………… ερχόταν και του φώναξε.
3. …………… ήσουν χτες το απόγευμα;
4. Μακάρι να ήταν αληθινό το όνειρο………………. είδα.
5. Με ρώτησαν από ………….. ήρθα και φάνηκαν χαρούμενου ………… με συνάντησαν.

**Δραστηριότητα 5****5’**

Να αντικαταστήσετε το αναφορικό «που» με το «όπου» ή μια εμπρόθετη φράση με την αναφορική αντωνυμία «ο οποίος, -α, -ο». (πχ. για τον οποίο, με το οποίο, κατά…, από…, στο … κ.ά)

1. Το συμβάν που μας ενημέρωσε ο διευθυντής ήταν πολύ σοβαρό.

……………………………………………………………………………….

1. Η τάξη που έγινε το συνέδριο ήταν πολύ συγυρισμένη.

……………………………………………………………………………….

1. Ο φίλος που πήγαμε μαζί στον αγώνα είναι πολύ ευγενικός.

……………………………………………………………………………..

1. Eίχα πάρει μαζί μου το μολύβι που θα κρατούσα σημειώσεις.

……………………………………………………………………………..

1. Η μέρα που μας επισκέφτηκε ήταν πολύ βροχερή

**Δραστηριότητα 6****5’**

Να αντικαταστήσετε το «που» με την αναφορική αντωνυμία «ο οποίος, -α, -ο» στο σωστό γένος και πτώση

1. Η συζήτηση για το μέλλον της Ευρώπης που (……………….. ) αρχίσαμε χτες είχε πολύ ενδιαφέρον.
2. Οι μαθητές που (…………………..) ενδιαφέρονται για το ευρωπαϊκό πρόγραμμα να το δηλώσουν.
3. Τα παιδιά που (……………………) βραβεύτηκαν οι εργασίες θα κληθούν σε τελετή απονομής βραβείων.
4. Οι μαθήτριες που (………………….) συμβούλεψε ο καθηγητής κατάλαβαν το λάθος τους.
5. Θα κληθούν στο σχολείο οι γονείς των μαθητών που (………………..) κέρδισαν στο διαγωνισμό.

**Δραστηριότητα 7 10’**

Να συμπληρώσετε τις παρακάτω προτάσεις με "ό,τι" ή "ότι":

1. Θα κάνεις \_\_\_\_\_\_\_\_\_\_ σου πω χωρίς αντιρρήσεις.
2. Μου είπε \_\_\_\_\_\_\_\_\_\_ θα φύγει αύριο για ταξίδι.
3. Πάρε \_\_\_\_\_\_\_\_\_\_ χρειάζεσαι από το ντουλάπι.
4. Ξέρεις \_\_\_\_\_\_\_\_\_\_ σε εκτιμώ πολύ.
5. Πιστεύει \_\_\_\_\_\_\_\_\_\_ μπορεί να τα καταφέρει μόνος του.
6. Κάνε \_\_\_\_\_\_\_\_\_\_ θέλεις, δεν με ενδιαφέρει.
7. Είναι βέβαιο \_\_\_\_\_\_\_\_\_\_ θα βρέξει σήμερα.
8. Θυμήσου \_\_\_\_\_\_\_\_\_\_ σου είπα χθες.

# **Η σημασία της Ευρωπαϊκής Ενωσης**

29.06.202112:03

[**Σωτήρης Ντάλης**](https://www.tovima.gr/editor/%ce%bd%cf%84%ce%ac%ce%bb%ce%b7%cf%82-%cf%83%cf%89%cf%84%ce%ae%cf%81%ce%b7%cf%82/)



## **Ο Δημήτρης Κούρκουλας αποτιμά στο βιβλίο του το όραμα, το σχέδιο και την αναγκαιότητα της ενωμένης Ευρώπης στη συγκυρία των 40 ετών από την ένταξη της Ελλάδας στην Ευρωπαϊκή Κοινότητα**

Τον Μάιο του 1945 τελειώνει ο καταστροφικός Β΄ Παγκόσμιος Πόλεμος και πέντε χρόνια αργότερα, τον Μάιο του 1950, μπαίνουν τα θεμέλια του ευρωπαϊκού οικοδομήματος. Στις 9 Μαΐου του 1950, ο υπουργός Εξωτερικών της Γαλλίας *Ρομπέρ Σουμάν*, προτείνει την από κοινού εκμετάλλευση των βιομηχανιών άνθρακα και χάλυβα της Γαλλίας και της Γερμανίας και τη δημιουργία μιας ευρωπαϊκής οργάνωσης, στην οποία θα μπορούσαν να συμμετέχουν όλα τα ευρωπαϊκά κράτη και η οποία θα συντονίζεται από ένα ευρωπαϊκό όργανο, την Ανώτατη Αρχή. Η ιστορική διακήρυξη Σουμάν υπογράμμιζε μεταξύ άλλων πως η παγκόσμια ειρήνη δεν μπορεί να διαφυλαχθεί αν δεν αναληφθούν δημιουργικές προσπάθειες ανάλογες των κινδύνων που την απειλούν. Εβλεπε το ευρωπαϊκό σχέδιο να οικοδομείται μέσα από συγκεκριμένα επιτεύγματα που θα δημιουργούσαν μια πραγματική αλληλεγγύη.

Στις 18 Απριλίου 1951, σχεδόν έναν χρόνο μετά την ανακοίνωση του Σουμάν, έξι χώρες (Βέλγιο, Γαλλία, Γερμανία, Ιταλία, Λουξεμβούργο, Ολλανδία) υπογράφουν τη Συνθήκη των Παρισίων για τη δημιουργία της Ευρωπαϊκής Κοινότητας Ανθρακα και Χάλυβα (ΕΚΑΧ). Εξι ευρωπαϊκά κράτη θα ξεκινήσουν μια εντελώς νέα μορφή διεθνούς συνεργασίας που θα στηρίζεται στη συνεκμετάλλευση του άνθρακα και του χάλυβα και θα εξασφαλίσει ειρήνη και ευημερία στα κράτη-μέλη της πρώτης Κοινότητας. Βασιζόμενες στο σχέδιο Σουμάν, οι έξι χώρες επέλεξαν να ενοποιήσουν τις βαριές βιομηχανίες τους κάτω από έναν κοινό συντονισμό. Το Ηνωμένο Βασίλειο αρνήθηκε να συμμετάσχει στην ΕΚΑΧ, προτιμώντας να παραμείνει έξω από την Κοινότητα. Ο λόγος: η αναγκαία παραχώρηση εθνικών κυριαρχικών δικαιωμάτων στην Κοινότητα.

Ενα εξελισσόμενο σχέδιο

Το Ευρωπαϊκό Σχέδιο ξεκίνησε ως Κοινή Αγορά, εξελίχθηκε σε Ευρωπαϊκή Οικονομική Κοινότητα ή απλώς Ευρωπαϊκή Κοινότητα, για να γίνει το 1992 Ευρωπαϊκή Ενωση. Είναι μια πραγματικότητα που οικοδομήθηκε πάνω στη μεγάλη επιτυχία του ιστορικού εγχειρήματος που ξεκίνησε λίγα χρόνια μετά το τέλος του Β΄ Παγκοσμίου Πολέμου. «Είναι όμως και σήμα κινδύνου για την ανάγκη υπεράσπισης αυτών των κατακτήσεων. Η υποτίμηση των επιτευγμάτων της ευρωπαϊκής ενοποίησης και η μειωμένη εγρήγορση για την προστασία τους συνιστούν υπαρκτό κίνδυνο, ιδίως σήμερα που εξαπλώνεται ο λαϊκισμός και οι διαφόρων αποχρώσεων αυταρχισμοί» υπογραμμίζει εύστοχα στην εισαγωγή του ο **Δημήτρης Κούρκουλας**. Ο συγγραφέας αντλώντας από τις εμπειρίες και τις γνώσεις του, μας εξηγεί με εύληπτο λόγο τα πλεονεκτήματα της ΕΕ και μας υπενθυμίζει τους κινδύνους σε περίπτωση κατάρρευσής της.

Ο Δημήτρης Κούρκουλας γνωρίζει όσο ελάχιστοι την εξέλιξη αυτού του πρωτόγνωρου ιστορικού εγχειρήματος. Για περισσότερα από 30 χρόνια διετέλεσε στέλεχος της Ευρωπαϊκής Επιτροπής και εκπροσώπησε την Ευρωπαϊκή Ενωση με την ιδιότητα του πρέσβη της Ευρωπαϊκής Επιτροπής στον Λίβανο, στη Βουλγαρία και στη Βοσνία-Ερζεγοβίνη. Πιο πρόσφατα με την ιδιότητα του υφυπουργού Εξωτερικών αρμόδιου για την ΕΕ, επιβεβαίωσε την πεποίθησή του για το τεράστιο συγκριτικό πλεονέκτημα που διαθέτει μια χώρα η οποία μετέχει στην ενοποιητική διαδικασία. Συνδυάζοντας την πολιτική αίσθηση που απαιτείται με την επαγγελματική εμπειρία και την επιστημονική κατάρτιση, γράφει ως έλληνας πατριώτης με ευρωπαϊκή εμπειρία, όπως σημειώνει εύστοχα στον πρόλογό του ο**Ευάγγελος Βενιζέλος**.

Τι είναι η Ευρωπαϊκή Ενωση

Στο βιβλίο του, με γλώσσα κατανοητή μας εξηγεί γιατί χρειαζόμαστε σήμερα την ΕΕ, αντικρούοντας τις συχνά άδικες και ενίοτε κακόβουλες επιθέσεις εναντίον της. Μας θυμίζει πως η ΕΕ δεν είναι αποτέλεσμα της επιβολής ενός ισχυρού κράτους σε άλλα λιγότερα ισχυρά, αλλά προϊόν ελεύθερης βούλησης κυρίαρχων κρατών να συνεργαστούν βάσει κανόνων που έχουν συναποφασίσει. Μας θυμίζει επίσης πως η σημερινή ΕΕ δεν μπορεί να είναι μόνο οικονομική ή νομισματική, πρέπει να είναι και πολιτική και κυρίως νομιμοποιημένη στη συνείδηση των πολιτών της. Αναφέρεται με σεβασμό τόσο στους οραματιστές πολιτικούς που ξεκίνησαν μετά τον Β΄ Παγκόσμιο Πόλεμο αυτή την πρωτόγνωρη περιπέτεια της οικοδόμησης της Ενωμένης Ευρώπης, όσο και στους έλληνες πολιτικούς που συνέβαλαν στην ένταξη της χώρας μας στην ευρωπαϊκή οικογένεια, με πρωτεργάτη τον *Κωνσταντίνο Καραμανλή*.

Από την 1η Ιανουαρίου 1981, που ξεκινά η ενσωμάτωση της Ελλάδας στην ενωσιακή διαδικασία (είχε προηγηθεί η Συμφωνία Σύνδεσης το 1961), μέχρι σήμερα, η χώρα μας ακολούθησε μια στρατηγική επιλογή που οδήγησε στη βαθύτερη ενσωμάτωσή της στο ευρωπαϊκό ενοποιητικό σχέδιο. Αυτή είναι και η υψηλή στρατηγική που υπηρέτησαν οι περισσότερες κυβερνήσεις. Φέτος γιορτάζουμε αυτά τα 40 χρόνια συμμετοχής της χώρας στην ενοποιητική διαδικασία και τα 20 στην ευρωζώνη. Θα πρέπει και σήμερα να εξηγηθεί, πως η ελληνική κυριαρχία διασφαλίζεται μέσα από την ενίσχυση της συλλογικής ευρωπαϊκής κυριαρχίας. Γιατί τα τελευταία χρόνια, κάποιοι επιχείρησαν να εμφανίσουν την εθνική κυριαρχία ως έννοια ασύμβατη με το ευρωπαϊκό σχέδιο. Σήμερα, πρέπει να το έχουν καταλάβει κι αυτοί που θεωρούσαν το ευρώ αιτία της ελληνικής κρίσης και υποστήριζαν το 2015 την αποχώρηση της Ελλάδας από την Ευρωζώνη. Και πρέπει να τους θυμίσουμε πως η χώρα δεν κατέρρευσε γιατί η Ευρωζώνη λειτούργησε ως δίχτυ ασφαλείας.

Ας αποφύγουμε λοιπόν τους μοιρολατρικούς τρόπους σκέψης και ας πορευτούμε σε μια ευρωπαϊκή κανονικότητα με γνώμονα έναν εξωστρεφή πατριωτισμό που θέλει την Ελλάδα να προκόβει σε μια ισχυρή και ενωμένη Ευρώπη. Το ευανάγνωστο, εύχρηστο και χρηστικό βιβλίο του Δημήτρη Κούρκουλα είναι ένα απαραίτητο εργαλείο για τον ενημερωμένο πολίτη που μπορεί και πρέπει να έχει λόγο στη Διάσκεψη για το Μέλλον της Ευρώπης που ξεκίνησε πρόσφατα τις εργασίες της.

*Ο κ. Σωτήρης Ντάλης είναι αναπληρωτής καθηγητής στο Πανεπιστήμιο Αιγαίου. Από τις εκδόσεις Παπαζήση κυκλοφορεί το βιβλίο του «Η «Δύσκολη» Ευρώπη. Σε αναζήτηση της Νέας Ευρωπαϊκής Αλληλεγγύης».*

**Ερωτήσεις Κατανόησης**

**Να απαντήσετε τις παρακάτω ερωτήσεις χρησιμοποιώντας**

1. Ποιο ήταν το βασικό όραμα του Ρομπέρ Σουμάν για την Ευρώπη στη Διακήρυξη του 1950;
2. Πώς εξελίχθηκε η Ευρωπαϊκή Ένωση από την ίδρυσή της έως σήμερα;
3. Ποια είναι τα κύρια επιτεύγματα της Ευρωπαϊκής Ενοποίησης σύμφωνα με τον Δημήτρη Κούρκουλα;
4. Ποιος είναι ο ρόλος της Ελλάδας στην Ευρωπαϊκή Ένωση από το 1981 έως σήμερα;
5. Γιατί θεωρείται σημαντική η διατήρηση της ευρωπαϊκής ενοποίησης σύμφωνα με το κείμενο;
6. Ποιες είναι οι προκλήσεις που αντιμετωπίζει η ΕΕ σήμερα, σύμφωνα με τον συγγραφέα;
7. Ο συγγραφέας τονίζει ότι η εθνική κυριαρχία δεν είναι ασύμβατη με την ευρωπαϊκή κυριαρχία. Ποια είναι η γνώμη σου σχετικά με αυτήν την άποψη;
8. *Θεωρείς ότι η Ελλάδα έχει ωφεληθεί περισσότερο ή έχει επιβαρυνθεί από τη συμμετοχή της στην Ευρωπαϊκή Ένωση; Δικαιολόγησε την απάντησή σου.*
9. *Ο συγγραφέας αναφέρει ότι κάποιοι θεωρούσαν το ευρώ ως αιτία της ελληνικής κρίσης. Πώς συνδέεται αυτή η άποψη με τη γενικότερη συζήτηση για την οικονομική πολιτική της ΕΕ;*
10. *Ποια είναι η σημασία της Ευρωπαϊκής Ένωσης για το μέλλον της Ελλάδας, σύμφωνα με το κείμενο;*